جدري القرود
{{ڭيد}}
{{مقالة مقطوعة من شجرة}}
{{معلومات مرضة}}
'''جدري القرود''' هو مرض كيجي من ڤيروس سميتو ڤيروس جدري القرود. هاد المرض كيخلي الواحد يطلعو ليه حبوب فالجلد كيوجعو بزاف، وكتنفخ ليه الغدد اللمفاوية، و كتجيه السخانة. ف الغالب الناس كيبراو منو مزيان، ولكن كاين شي وحدين كيمرضو بزاف.<ref name=":0">{{مرجع ويب
|url=https://www.who.int/ar/news-room/fact-sheets/detail/monkeypox
|title=جدري القردة
|website=www.who.int
|language=ar
|accessdate=2024-08-16
}}</ref>

[[فيشي:Monkeypox.jpg|بديل=حبوب جدري القرود|تصغير|حبوب جدري القرود]]

== كيفاش كيتنقل ==

أي واحد ممكن يشد جدري القرود. هاد المرض كيتنقل بهاد الطرق:

* لمسّان د شي واحد مريض، إما بالبوسان ولا [[سيكس (بيولوجيا)|الجنس]]
* لمسّان د الحيوانات المريضة ملي كيتصادو، كيتسلخو ولّا كيتكالو
* لمسّان د الحوايج الملوثة بحال الفراش ولا الكسوة
* العيالات الحاملات المريضات يقدرو يعطيو الڤيروس للدراري ديالهم اللي ف الكرش<ref name=":0" />

== ليمارات ==

ليمارات ديال جدري القرود كيبانو عادة فالسيمانة اللولة، ولكن ممكن يبانو من نهار واحد حتى ل21 يوم من بعد ما الواحد يتعرض للڤيروس. ليمارات كيبقاو عادة من جوج سيمانات حتى ل4 ديال السيمانات.

ليمارات اللي كيبانو بزاف هوما:

* حبوب فالجلد
* سخانة
* حريق فالقرجوطة
* [[شقيقة|ضران د الراس]]
* وجع ف [[ݣلضمة|العضلات]]
* وجع فالظهر
* [[عيا]]
* نفخة فالغدد اللمفاوية

عند شي ناس، أول حاجة كتبان هي الحبوب فالجلد، وعند ناس خرين كيبانو ليمارات خرين قبل.<ref name=":0" />

== العلاج ==

الهدف من العلاج هو لعلاج ديال الحبوب اللي فالجلد و النقيص ديال الوجع و منع المشاكل الكبيرة. التهلّو من بكري مهم على ود التحكم فالأعراض و تجنب المشاكل الكبيرة.

الجلبة ديال جدري القرود تقدر تعاون ف منع العدوى. خاص الجلبة تخاد ف 4 يام من بعد لمخالطة ديال شي واحد مريض (ولا ف 14 يوم إيلا ماكانوش أعراض).<ref name=":0" />

== لحماية منو ==

إيلا كان لواحد مريض بجدري القرود، خاصو:

* يڭولها ل أي واحد خالطو مؤخراً
* يبقى ف الدار حتى يطيح الجلد كامل و يتصاوب جلد جديد
* يغطي ليطاش و يلبس الكمامة ملي يكون مع ناس خرين
* يبعد على الملامسة الكسدية

باش ما ينتاشرش جدري القرود بين الناس، خاص المرضى يعزلو راسهم ف الدار، ولا ف السبيطار إيلا كان ضروري، طول الوقت اللي فيهم العدوى (من اللول ديال الأعراض حتى يبرا الجلد و تطيح القشرة). تغطية البقع و لبس الكمامة الطبية ملي كايكونو مع ناس خرين ممكن يعاون باش ما ينتشرش المرض.<ref name=":0" />

== مصادر ==
{{عيون}}
{{ضبط مخازني}}

[[تصنيف:جدري القرود| ]]
[[تصنيف:مرض]]
جدري القرود هو مرض كيجي من ڤيروس سميتو ڤيروس جدري القرود. هاد المرض كيخلي الواحد يطلعو ليه حبوب فالجلد كيوجعو بزاف، وكتنفخ ليه الغدد اللمفاوية، و كتجيه السخانة. ف الغالب الناس كيبراو منو مزيان، ولكن كاين شي وحدين كيمرضو بزاف.

بديل=حبوب جدري القرود|تصغير|حبوب جدري القرود

 كيفاش كيتنقل 

أي واحد ممكن يشد جدري القرود. هاد المرض كيتنقل بهاد الطرق:

 لمسّان د شي واحد مريض، إما بالبوسان ولا الجنس
 لمسّان د الحيوانات المريضة ملي كيتصادو، كيتسلخو ولّا كيتكالو
 لمسّان د الحوايج الملوثة بحال الفراش ولا الكسوة
 العيالات الحاملات المريضات يقدرو يعطيو الڤيروس للدراري ديالهم اللي ف الكرش

 ليمارات 

ليمارات ديال جدري القرود كيبانو عادة فالسيمانة اللولة، ولكن ممكن يبانو من نهار واحد حتى ل21 يوم من بعد ما الواحد يتعرض للڤيروس. ليمارات كيبقاو عادة من جوج سيمانات حتى ل4 ديال السيمانات.

ليمارات اللي كيبانو بزاف هوما:

 حبوب فالجلد
 سخانة
 حريق فالقرجوطة
 ضران د الراس
 وجع ف العضلات
 وجع فالظهر
 عيا
 نفخة فالغدد اللمفاوية

عند شي ناس، أول حاجة كتبان هي الحبوب فالجلد، وعند ناس خرين كيبانو ليمارات خرين قبل.

 العلاج 

الهدف من العلاج هو لعلاج ديال الحبوب اللي فالجلد و النقيص ديال الوجع و منع المشاكل الكبيرة. التهلّو من بكري مهم على ود التحكم فالأعراض و تجنب المشاكل الكبيرة.

الجلبة ديال جدري القرود تقدر تعاون ف منع العدوى. خاص الجلبة تخاد ف 4 يام من بعد لمخالطة ديال شي واحد مريض (ولا ف 14 يوم إيلا ماكانوش أعراض).

 لحماية منو 

إيلا كان لواحد مريض بجدري القرود، خاصو:

 يڭولها ل أي واحد خالطو مؤخراً
 يبقى ف الدار حتى يطيح الجلد كامل و يتصاوب جلد جديد
 يغطي ليطاش و يلبس الكمامة ملي يكون مع ناس خرين
 يبعد على الملامسة الكسدية

باش ما ينتاشرش جدري القرود بين الناس، خاص المرضى يعزلو راسهم ف الدار، ولا ف السبيطار إيلا كان ضروري، طول الوقت اللي فيهم العدوى (من اللول ديال الأعراض حتى يبرا الجلد و تطيح القشرة). تغطية البقع و لبس الكمامة الطبية ملي كايكونو مع ناس خرين ممكن يعاون باش ما ينتشرش المرض.

 مصادر 

 
تصنيف:مرض